Gudoomiyaha Xisbiga Kulmiye Muuse Biixi Cabdi Oo Munaasibadaasi Hadal kooban kasoo jeediyey ayaa isaguna si wayn usoo dhaweeyay garabkan cusub ee kusoo biiray sheegayna xisbiga udub iyo kulmiye inay yihiin laba xusbi oo iskaga dhow xisbiyada kale waxaanu yidhi “Maanta markii xisbigii udub uu is khilaafay taas oo aanu aad iyo aad uga xunahay xisbigaa qaran ee wayni inuu bur-buro mar hadii aad xisbiga ka goosateen waxay ahayd tii inaga dhexaysay iyo intaynu siyaasada iskaga dhawayn ururada cusub iyo kuwa kaleba dee mar haday maanta timid yaa kuugu xigaa layidhaahdaa oo dee waynu isku lahayn waanad ku mahadsantihiin oo waad garateen, anaga iyo xisbiga udub waxan nahay laba xisbi qaran oo danta qaranka umada usoo hayay, waxaynu nahay danta qaranka dad soo maamulay, waxaynu nahay dad talo isku wareejiyey waxaynu nahay laba mataano ah oo dalka wada dhisaaya” Ayuu yidhi Muuse biixi.
